Ислам Фәләхов

**Ислам Фәләхов**, Ислам Радик улы Фәләхов (*[[1998 ел]], [[Россия Федерациясе]], [[Татарстан Республикасы]], [[Алабуга]]*) ― спортчы (*[[көрәш]], [[билбау көрәше]]*), 60―70 килограмм үлчәү категориясендә билбау көрәше буенча күп мәртәбәләр дөнья (2015, 2017, 2019, 2023), Россия Федерациясе (2021), Татарстан (2022, 2024) чемпионы. Россиянең спорт мастеры (2020), Россиянең халыкара класслы спорт мастеры (2020).

## Тәрҗемәи хәле
1998 елда Алабугада туган. Әтисе Радик, әнисе Илмира Нурислам кызы (Галиева), ике абыйсы бар. Алабуга шәһәренең 2нче спорт мәктәбендә тәрбияләнгән. Тренерлары ― Рим Нәфыйк улы Кавиев , Александр Николай улы Обоймов. Билбау көрәше спорты белән 1нче сыйныфта укыган вакытыннан шөгыльләнә. Әтисе волейбол уйнаган. Ике абыйсы шулай ук көрәш секциясенә йөргән.

Алабуганың 1нче санлы гимназиясен, Казан химия-технология институтының технология, пластмасса һәм композитларны эшкәртү һәм сертификацияләү факультетын тәмамлаган (2020) , хәзер аспирантурада укый . 2019 елда хаҗга барган .

Хәлил Шәйхетдинов, Татарстан спорт министрының беренче урынбасары:

Алабуга турында, кызганычка каршы, мин бик күп яхшы көрәшчеләр үстергән төбәк буларак әйтә алмыйм. Әлмәт, Арча, Балтач, Саба, Теләче бу җәһәттән баерак. Әмма Ислам бу җәһәттән районда вундеркинд диярлек үсә, анда аның күз алдында үрнәк һәм лаеклы конкуренция юк иде. Моннан тыш, миңа аның көрәш стиле бик ошый. Ул келәмгә эшләргә дип чыга. Аның техник алымнары шулкадәр төгәл ки, аларны методик кулланма сыйфатында кулланырга мөмкин. Шул ук вакытта ул көндәшен хөрмәт итә, бу читтән караганда сизелә. Ислам Фәләхов, шулай ук Теләчедән Динар Кәримуллин, Зәйдән Ринас Кәлимуллин һәм башка республика җыелма командасының иң яхшы вәкилләре көрәшнең горурлыгы булып торалар.



## Бүләкләре
* 2019 елгы Алабуга районы Сабан туе батыры булып калган. Аңа  автомобиле (төп спонсор Рәшит Хәбиров) ачкычлары тапшырылган .
* 2019 елда «Спорттагы уңышлары өчен» Алабуга муниципаль районы башлыгы (2010―2019) Геннадий Емельяновның стипендиясен алуга сертификат белән бүләкләнә .

## Казанышлар
* 2016 – көрәш буенча спорт мастерлыгына кандидат
* 2016 – көрәш буенча Д. Галиев турниры (Түбән Кама) – җиңүче
* 2017 – Яшьләр арасында (18-21 яшь) көрәш буенча Татарстан чемпионы
* 2017 – вузлар арасында көрәш буенча Татарстан беренчелеге җиңүчесе
* 2017 – 18-20 яшьлекләр арасында билбау көрәше буенча Россия беренчелеге чемпионы
* 2015, 2017, 2019  – билбау көрәше буенча дөнья чемпионы   
* 2018 – III  (Кыргызстан) кыргыз көрәше () буенча турнирда 75 кг авырлыкта 2нче урын 
* 2020 ― Россиянең спорт мастеры
* 2020 ― Россиянең халыкара класслы спорт мастеры 
* 2023 ― Билбау көрәше буенча дөнья чемпионаты (Байлар Сабасы ― Миңгәр) ― 70 кг авырлык категориясендә 1нче урын ― дөнья чемпионы 
* 2024 – герой-шагыйрь Муса Җәлил истәлегенә «Ватаным Татарстан» газетасы гамәлгә куйган көрәш бәйгесе җиңүчесе (70 кг үлчәү авырлыгында)
* 2024 ел — Көрәш буенча Татарстан чемпионаты (*[[Казан]], 6-7 март*) — 70 кг авырлык категориясендә — 1нче урын (Алабуга).
## Искәрмәләр

## Сылтамалар
*  Ислам Фаляхов. ВКонтакте

Төркем:Көрәшчеләр
Төркем:Көрәш буенча Татарстан чемпионнары
Төркем:Көрәш буенча Русия чемпионнары
Төркем:Көрәш буенча дөнья чемпионнары
Төркем:Казан химия-технология институтын тәмамлаучылар
Төркем:Россиянең халыкара класслы спорт мастерлары
Төркем:Россиянең спорт мастерлары